PARLAMENTUL ROMÂNIEI

CAMERA DEPUTAŢILOR
	Comisia  pentru  cultură, arte, mijloace de informare în masă


RAPORT 
înlocuitor
asupra propunerii legislative pentru modificarea şi 

completarea  Legii nr. 504/2002 a audiovizualului

 Propunerea legislativă pentru modificarea şi completarea Legii nr. 504/2002 a audiovizualului a fost transmisă Comisiei pentru cultură, arte, mijloace de informare în masă, cu adresa nr. P.l-x  550 din 24 septembrie 2007.
Comisia pentru cultură, arte, mijloace de informare în masă a fost sesizată în fond cu această propunere legislativă, spre avizare fiind transmisă Comisiei pentru egalitatea de şanse între femei şi bărbaţi şi Comisiei juridice, de disciplină şi imunităţi care au avizat favorabil propunerea legislativă. Comisia a ţinut cont de avizul favorabil nr. 1196/12.09.2007 emis de Consiliul Legislativ şi de Punctul de vedere al Ministerului Culturii şi Cultelor nr. 3172/19.09.2007 care nu susţine adoptarea acestei iniţiative legislative.
Potrivit prevederilor art. 73 din Constituţia României, republicată, propunerea legislativă,  face parte din categoria legilor organice. 
Propunerea legislativă a fost dezbătută în şedinţa Comisiei din ziua de 4  octombrie 2007. 

În conformitate cu prevederile art. 54 din Regulamentul Camerei Deputaţilor, republicat, din partea Guvernului, a participat la lucrările Comisiei, d-nul Demeter Andras, secretar de stat în Ministerul Culturii şi Cultelor şi d-nul Ioan Onisei, membru al Consiliului Naţional al Audiovizualului.
Iniţiativa legislativă are în vedere modificarea şi completarea Legii nr. 504/2002 a audiovizualului, în sensul implementării principiului egalităţii de şanse pentru femei şi bărbaţi în domeniul audiovizualului, prin modificarea componenţei Consiliului Naţional al Audiovizualului precum şi prin includerea explicită a principiului non-discriminării femeilor în activitatea audiovizuală.

La lucrările Comisiei au fost prezenţi 16 deputaţi, din totalul de 19 de membri ai Comisiei.
Raportul Comisiei a fost adoptat cu unanimitatea voturilor celor prezenţi în sală în momentul votului.


Sub raport de conţinutul său propunerea legislativă este de competenţa decizională a  Senatului.


 În data de 9 octombrie a.c., în şedinţa Camerei Deputaţilor, iniţiativa legislativă a fost retrimisă la Comisie. Comisia a reluat dezbaterile asupra acestei iniţiative legislative în şedinţa din ziua de marţi, 16 octombrie. 

În urma dezbaterii, Comisia pentru cultură, arte, mijloace de informare în masă propune adoptarea propunerii legislative pentru modificarea şi completarea Legii nr. 504/2002 a audiovizualului, cu amendamente.


Prezentul raport înlocuieşte raportul iniţial din data de 4 octombrie a.c.
   PREŞEDINTE,



SECRETAR,


    

Cătălin MICULA

                Dumitru AVRAM
     Şef birou,                                                        Consilier,                                       


   Cristina Dan                                                    Dan Kalber            
I. Amendamente admise

În urma dezbaterii, Comisia propune adoptarea propunerii legislative pentru modificarea şi completarea Legii nr. 504/2002 a audiovizualului, cu următoarele amendamente:

	Nr. crt.
	Legea 504 din 11 iulie 2002  audiovizualului
	Text propunere legislativă
	Text propus de Comisie

(autorul amendamentului)
	Motivarea 

Amendamentelor

propuse

	0
	1
	2
	3
	4

	1
	Titlul Legii : Legea audiovizualui nr.504/2002
	Titlul legii: Lege pentru modificarea şi completarea Legii nr. 504/2002 a  audiovizualului.
	Titlul legii se modifică şi va avea următorul cuprins:

“Lege pentru modificarea şi completarea Legii audiovizualului nr. 504/2002”
	Amendament de tehnică legsialativă

	2
	
	Articol unic – Legea nr. 504/2002 a audiovizualului, publicată în Monitorul Oficial al României, Partea I, nr. 534 din 22 aprilie 2002, cu modificările şi completările ulterioare, se modifică şi se completează după cum urmează:
	Articolul unic se modifică şi va avea următorul cuprins:
„Articol unic – Legea audiovizualului nr. 504/2002 publicată în Monitorul Oficial al României, Partea I nr. 534 din 22 iulie 2002, cu modificările şi completările ulterioare, se modifică şi se completează după cum urmează:”
(Amendament propus de Comisie)
	Amendament de tehnică legsialativă

	3
	Art. 11.- (1) Consiliul este compus din 11 membri şi este numit de parlament, la propunerea:  
a) Senatului: 3 membri;

b) Camera Deputaţilor: 3 membri;

c) Preşedintele României: 2 membri;

d) Guvernului: 3 membri.

………………………………….
	1. Alineatul (1) al articolului 11 se modifică şi are următorul cuprins:
„Art. 11.-(1) Consiliul este compus din 11 membri, reprezentând echilibrat ambele sexe, şi este numit de Parlament, la propunerea:

a) Senatului: 3 membri;

b) Camera Deputaţilor: 3 membri;

c) Preşedintele României: 2 membri;

a) d) Guvernului: 3 membri. 
	1. Punctul 1 se elimină
(Amendament propus de Comisie)
	 Desemnarea membrilor Consiliului trebuie să se realizeze pe raţiuni de competenţă şi nu pe criteriul reprezentării pe sexe.  

	4
	Art. 14.- (1) Consiliul este condus de un preşedinte, asimilat funcţiei de ministru, numit prin votul Parlamentului, dintre membrii Consiliului, la propunerea acestora. Mandatul este de 6 ani.
(2) În absenţa preşedintelui conducerea Consiliului este asigurată de vicepreşedinte.

(3) Vicepreşedintele este ales prin vot secret de către onsiliu, în prezenţa a cel puţin 9 membri ai acestuia, pentru un mandat de 6 ani. 
(4) Dacă funcţia de preşedinte sau vicepreşedinte devine vacantă, se procedează la alegerea, în condiţiile alin. (1) şi (3), a unui preşedinte, respectiv vicepreşedinte. 
	2. La articolul 14, se introduce dup[ alineatul (3) un nou alineat, alineatul (31), cu urm[torul cuprins:

„(31) Pentru garantarea reprezentării interesului public al cetăţenilor de ambe sexe şi pentru implementarea principiului egalităţii de şanse pentru femei şi bărbaţi în activităţile Consiliului, vicepreşedintele este ales dintre membrii de sex opus preşedintelui.”
	2. Punctul 2 se elimină
(Amendament propus de Comisie)
	Alegerea preşedintelui şi a vicepreşedintelui Consiliului trebuie să se realizeze pe raţiuni de competenţă şi nu pe criteriul reprezentării pe sexe

	5
	Art. 29.- (1) Publicitatea, inclusiv publicitatea autopromoţională, şi teleshoppingul trebuie să respecte următoarele condiţii:

a) să nu afecteze dezvoltarea fizică, psihică sau morală a minorilor;

b) să nu prejudicieze demnitatea umană;

c) să nu includă nici o formă de discriminare pe motiv de rasă, religie, naţionalitate, sex sau orientare sexuală;

d) să nu aducă ofensă convingerilor religioase sau politice ale telespectatorilor şi radioascultătorilor;

e) să nu stimuleze comportamente dăunătoare sănătăţii sau siguranţei populaţiei;

f) să nu stimuleze comportamente dăunătoare mediului;

g) să nu stimuleze comportamente indecente sau imorale;

h) să nu promoveze, direct sau indirect, practici oculte:

(2) Publicitatea şi teleshoppingul care aduc atingere intereselor legale ale consumatorilor sunt interzise.
	3. La articolul 29 litera b) se modifică şi are următorul cuprins:

„b) să nu prejudicieze demnitatea umană şi să nu incite la discriminare împotriva femeilor;”
	3. Punctul 3 se elimină  
(Amendament propus de Comisie)
	Modificarea propusă nu se  justifică întrucâtreferirea la discriminarea pe criteriu de sex este prvăzută la lit. c) a aceluiaşi articol.

	6
	Art. 29.- (1) Publicitatea, inclusiv publicitatea autopromoţională, şi teleshoppingul trebuie să respecte următoarele condiţii:

a) să nu afecteze dezvoltarea fizică, psihică sau morală a minorilor;

b) să nu prejudicieze demnitatea umană;

c) să nu includă nici o formă de discriminare pe motiv de rasă, religie, naţionalitate, sex sau orientare sexuală;

d) să nu aducă ofensă convingerilor religioase sau politice ale telespectatorilor şi radioascultătorilor;

e) să nu stimuleze comportamente dăunătoare sănătăţii sau siguranţei populaţiei;

f) să nu stimuleze comportamente dăunătoare mediului;

g) să nu stimuleze comportamente indecente sau imorale;

h) să nu promoveze, direct sau indirect, practici oculte:

(2) Publicitatea şi teleshoppingul care aduc atingere intereselor legale ale consumatorilor sunt interzise.
	4. La articolul 29 după litera b) se introduce o literă nouă, litera b1), cu următorul cuprins:

„b1) să nu invoce sau să incite la violenţă de orice fel îndreptată împotriva persoanelor, animalelor sau mediului înconjurător;”
	4. Punctul 4 se elimină      
(Amendament propus de Comisie)
	Interdicţiile propuse sunt prevăzute la literele c) şi g) ale art. 29, alin. (1). 

	7
	Art. 89 Exercitarea activităţii de control prevăzute la art. 88 se realizează, în condiţiile prezentei legi, astfel:
a) din oficiu;

b) la cererea unei autorităţi publice;

c) ca urmare a plângerii depuse de o persoană fizică sau juridică afectată în mod direct prin încălcarea prevederilor prezentei legi.
	5. La articolul 89 se introduce o literă nouă, litera d), cu următorul cuprins:

“d) ca urmare a plângerii depuse de organizaţii neguvernamentale specializate în protejarea drepturilor omului, a drepturilor femeilor şi copiilor.”
	Nemodificat
	


PREŞEDINTE,


                                                                                         
SECRETAR,


    
         Cătălin MICULA

                                                                                        Dumitru AVRAM
     Şef birou,                                                                                                                                            Consilier,                                       


               Cristina Dan                                                                                                                                        Dan Kalber      

